આ બંને નેતાઓએ ‘અચ્છે દિન’ના વાયદા યાદ દેવડાવી જણાવ્યું કે, પ્રજા એક્સાઈઝ-વેટના ઊંચા દરોમાં ઘટાડા સાથે રાહત ઈચ્છે છે, ત્યારે કેન્દ્ર નાણામંત્રીએ સાફ ઈન્કાર કરી પ્રજાના પેટ ઉપર લાત મારવાની ચેષ્ઠા કરી છે. કોંગ્રેસ પક્ષ તરફથી પેટ્રોલિયમ પેદાશોને જીએસટીના દાયરામાં લાવવાની તથા એક્સાઈઝ વેટના દરો ઘટાડવાની માગણી કરતાં એવું પણ જણાવાયું છે કે, ભારત સરકાર પેટ્રોલ લિટરદીઠ રૂ.૩૪ના ભાવે ૧૫ દેશોને તથા ડીઝલ રૂ.૩૭ના ભાવે ૨૯ દેશોને મોંઘવારીમાં વેચતી હોય ત્યારે રાજ્યની પ્રજા મોંઘવારીમાં રાહત માટે હક્કદાર છે. યુપીએ શાસન વખતે પેટ્રોલ-ડીઝલના ભાવવધારા અંગે મોદી કરેલા વિધાનોના વીડિયો ક્લિપિંગ્સ પણ કોંગ્રેસ દ્વારા પ્રજાને યાદ દેવડાવવા માટે જારી કરાયા છે.